    

 **11/8/2023**

**ΠΡΟΣ ΤΟ**

**ΠΕΡΙΦΕΡΕΙΑΚΟ ΣΥΜΒΟΥΛΙΟ**

**ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ**

Οι Ιατρικοί Σύλλογοι Ανατολικής Μακεδονίας και Θράκης εκπέμπουν **SOS**.

Με αφορμή τη διαβούλευση του ΕΣΠΑ για την Υγεία, τονίζουμε απερίφραστα ότι χωρίς Ιατρονοσηλευτικό προσωπικό το Εθνικό Σύστημα Υγείας «ψυχορραγεί».

Οι χαμηλές αποδοχές των Ιατρών, οι άσχημες συνθήκες εργασίας, η απουσία κινήτρων, η συνεχής απαξίωση με εντεταλμένες μετακινήσεις σε Νοσοκομεία που λειτουργούν με προσωπικό ασφαλείας, οδηγούν **σε μαζικές παραιτήσεις Ιατρών και λειτουργική κατάρρευση Κλινικών και Νοσοκομείων.**

Η πολιτεία οφείλει επιτέλους να σταματήσει να εθελοτυφλεί.

Η πολιτεία οφείλει να αναγνωρίσει το πολυτιμότερο λειτούργημα, που διαφυλάσσει το ύψιστο κοινωνικό αγαθό, τηνΥγεία των πολιτών της.

**Η πολιτεία οφείλει να** **ΠΡΑΞΕΙ ΤΑ ΔΕΟΝΤΑ** για την ισότιμη πρόσβαση σε **δωρεάν** υπηρεσίες Υγείας, αναφαίρετο δικαίωμα κάθε πολίτη.

Ζητάμε από το Περιφερειακό Συμβούλιο της Α.Μ.Θράκης να στηρίξει τα αιτήματα των Ιατρικών Συλλόγων της Περιφέρειας:

**1.**Άμεση προκήρυξη όλων των κενών οργανικών θέσεων στα Νοσοκομεία, Κέντρα Υγείας Περιφερειακά Ιατρεία.

**2.**Μισθολογική αναβάθμιση στο Ιατρικό προσωπικό ανάλογη με το μέσο όρο του μισθού των χωρών της Ευρωπαϊκής Ένωσης.

**3.**Βελτίωση συνθηκών εργασίας στις Δομές Υγείας.

**4.**Υιοθέτηση του πλαισίου κινήτρων του Πανελλήνιου Ιατρικού Συλλόγου για Ιατρούς που υπηρετούν σε Νοσοκομεία και Κέντρα Υγείας κατηγορίας **άγονο Α΄** (στέγαση, φορολογία, εξομοίωση των Ιατρών ΕΣΥ με τους αξιωματικούς των Ενόπλων Δυνάμεων, κίνητρα για εξέλιξη και μετεκπαίδευση).

 **ΓΙΑ ΤΟΥΣ ΙΑΤΡΙΚΟΥΣ ΣΥΛΛΟΓΟΥΣ
ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ**

**ΟΙ ΠΡΟΕΔΡΟΙ**

**ΑΝΤΩΝΙΟΥ ΑΝΑΣΤΑΣΙΑ, ΠΡΟΕΔΡΟΣ Ι.Σ.ΚΑΒΑΛΑΣ**

**ΒΑΣΙΛΕΙΟΥ ΟΛΓΑ, ΠΡΟΕΔΡΟΣ Ι.Σ.ΔΡΑΜΑΣ:**

**ΛΟΥΡΜΠΑΣ ΒΑΣΙΛΕΙΟΣ, ΠΡΟΕΔΡΟΣ Ι.Σ.ΡΟΔΟΠΗΣ**

**ΣΠΑΝΟΠΟΥΛΟΣ ΙΩΑΝΝΗΣ, ΠΡΟΕΔΡΟΣ Ι.Σ.ΞΑΝΘΗΣ**

**ΧΑΤΖΗΠΑΠΑΣ ΧΡΗΣΤΟΣ, ΠΡΟΕΔΡΟΣ Ι.Σ.ΕΒΡΟΥ**

**ΚΟΝΟΠΟΙΗΣΗ: 1.ΒΟΥΛΕΥΤΕΣ ΠΕΡΙΦΕΡΕΙΑΣ Α.Μ.ΘΡΑΚΗΣ**

 **2.4η ΥΠΕ**

 **3.ΔΗΜΑΡΧΟΥΣ ΚΑΙ ΔΗΜΟΤΙΚΑ ΣΥΜΒΟΥΛΙΑ ΠΕΡΙΦΕΡΕΙΑΣ**

 **Α.Μ.ΘΡΑΚΗΣ**